Arkivsak-dok. 169 - 16 

Saksbehandler: Thorleif Nyman/ Ingunn Bjerkelo

Behandles av: Møtedato:

Sandnes Eiendomsselskap KF 20.12.2016

**Lyse fjernvarme tilkobling kommunale bygg**

**Bakgrunn for saken:**

Sak om Lyse fjernvarme tilkobling av fjernvarme til kommunale bygg er den 12.12.2016 vedtatt i bystyret som følger:

|  |  |  |  |  |  |  |  |
| --- | --- | --- | --- | --- | --- | --- | --- |
| **NR** | **PROSJEKT** | **KALKYLE** | **BEVILGET FØR** | **2017** | **2018** | **2019** | **2020** |
| E19 | 4102900 | 14, 5 mil | 0 | 9, 7 mil | 4, 8 mil |  |  |

I denne saken legger daglig leder fram sin anbefaling for å få signert avtaler senest i løpet av desember 2016.

**Saksopplysninger:**

Lyse fjernvarme tilkobling kommunale bygg er oppmeldt i kommende ØP 2017- 2020 som et prioritert investeringstiltak av SEKF.

Lyse har fått godkjent konsesjon for levering av fjernvarme til Sandnes kommune. Ved fremføring til Sandnes sentrum, er det vedtatt en trasé fra Lurabyen sørover via Smeaheia. Trasévalg gjør det formålstjenlig å tilkoble aktuelle kommunale formålsbygg i takt med fremdriftsplan til Lyse.

Sandnes kommune har som kjent kommet med høringsinnspill for Lyses planer for fremføring av fjernvarme. Prosjektet er nå en konkretisering av tidligere planer for konvertering og bruk av fjernvarme.

Prosjektet er i tråd med bystyrets vedtak for Regional strategi for energi- og varmeløsninger ([bsak 124/12)](http://opengov.cloudapp.net/Meetings/sandnes/AgendaItems/Details/6011151) og orienteringssak til bystyret ([bsak 37/14](http://opengov.cloudapp.net/Meetings/sandnes/AgendaItems/Details/15006843)). Videre vedtak om fremføring av fjernvarme til Sandnes sentrum ble behandlet i [fsak 5/15](http://opengov.cloudapp.net/Meetings/sandnes/AgendaItems/Details/15012100).

Lyse har en egen fremdriftsplan for prosjektet. Kommunens bygg er listet opp i forhold til fremdrift i dette prosjektet. Det er også nødvendig med legge- tillatelser for rør fram til kommunale bygg. En tidlig godkjenning av legge- og liggetillatelser vil sikre at traseer er avklart og planlagt fremdrift kan holdes.

For å holde denne framdriften forutsettes det at Lyse får signert avtale senest i løpet av desember 2016. Dette for at våre bygg skal kunne kobles til så tidlig som mulig, dette i hht Lyses leggeplan. Prosjektet igangsettes derved før formeldt oppdragsbestilling fra bystyret ovenfor SEKF er foretatt.

**Vurderinger:**

På grunn av fremdriften i prosjektet anbefales det å forestå nødvendige bestillinger hos Lyse i løpet av desember måned. Daglig leder får fullmakt til å signere avtalen.

**Forslag til vedtak:**

* Avtaler om tilknytting og levering av fjernvarme med Lyse inngås.

Sandnes Eiendomsselskap KF, 13.12.2016

Torbjørn Sterri

Daglig leder

Vedlegg 1: Avtaler om tilknytting og levering av fjernvarme